《长桥望湖》
宋代·陈著

太湖缺处束为桥，总把吴中景物包。
去百里閒山独立，跨三州地永平交。
古亭休说曾垂钓，长剑何妨更斩蛟。
欲觅鸱夷无处所，如今只自网船抛。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。